**Gulács Község Önkormányzata Képviselő-testületének 2018. május 30. napján megtartott nyílt rendkívüli ülésének**

**tárgysorozata**

**jegyzőkönyve**

**határozata**: 64

**Száma**: 84-12/2018.

**T Á R G Y S O R O Z A T A**

**1.) Siket Sándor helyi önkormányzati képviselő elhalálozása**

Gulács, 2018. május

 **Ujvári Judit**

 polgármester

**J E G Y Z Ő K Ö N Y V**

**Készült:** Gulács Község Önkormányzata Képviselő-testületének 2018. május 30. napján megtartott nyílt üléséről.

**Az ülés helye:** Községháza ülésterme

**Jelen vannak**: Ujvári Judit polgármester

 Bagi Sándor alpolgármester

 Vass Albert János képviselő

**Tanácskozási joggal jelen van**: Vassné Szűcs Róza jegyző

A jegyzőkönyvet készítette Fekete Lászlóné köztisztviselő

**Ujvári Judit polgármester** Üdvözli a megjelent képviselőket, meghívottakat, jelenlévőket. Megállapítja, hogy az 5 képviselőből 3 képviselő jelen van, az ülés határozatképes.

Jegyzőkönyv hitelesítőnek javasolja Vass Albert János képviselőt.

A szavazás eredménye 3 igen szavazat.

Ujvári Judit polgármester elmondja, hogy meghalt Siket Sándor képviselőtársunk. Kéri az egy perces megemlékezést.

A Képviselő-testület 3 igen szavazattal az alábbi napirendet fogadja el:

**1.) Siket Sándor helyi önkormányzati képviselő elhalálozása**

Előterjesztő: Ujvári Judit polgármester

**Ujvári Judit polgármester** Tájékoztatja a jelenlévőket, hogy a mai nap folyamán képviselőtársunk, Siket Sándor meghalt. Javaslom, hogy az önkormányzat saját halottjának tekintse, teljes temetési költséget az önkormányzat vállalja át.

A családnál jelen voltam, állófogadást szervez az önkormányzat a temetés után. Koszorút az önkormányzat, Képviselő-testület nevében csináltatunk. A tiszteletdíj teljes összegét, ami a hónapra járna, júniusban kifizetjük.

**Ujvári Judit polgármester** A gyászjelentés a család kérésére a facebook oldalon ne legyen feltüntetve, csak az önkormányzat honlapján, illetve a helyben szokásos módon legyen elhelyezve.

*A polgármester kéri, hogy aki elfogadja javaslatát – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**64/2018. (V.30.)**

 **önkormányzati határozata**

**A Képviselő-testület:**

úgy dönt, hogy Siket Sándor József képviselőt saját halottjának tekinti.

Felhatalmazza a polgármestert a temetéssel kapcsolatos költségek rendezésére.

Ujvári Judit polgármester megköszönte a megjelenést, az ülést bezárta.

 **Ujvári Judit Vassné Szűcs Róza**

polgármester jegyző

 **Vass Albert János**

 jegyzőkönyv-hitelesítő